《寄刘季恭》
元代·邓雅

何君岩上凉如水，曾与弹琴坐石床。夜久松风吹鬓发，月高花露湿衣裳。

别来每记当时乐，老去终非少日狂。何日重寻旧游处，洞仙频约醉壶觞。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。